1063 



ΕΦΗΜΕΡΙΕ ΤΗΣ ΚΥΒΕΡΝΗΣΕδΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


















1064 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


τες ουσίες και προϊόντα στη διατροφή των ζώων» (ΕΕ αριθ. Ε 304/ 
27.10.87 σελ. 38). 

Άρθρο 2 

Ορισμοί 

(Άρθρα 1 παρ. 3 και 3 παρ. 2 της οδηγίας 86/354/ΕΟΚ) 

1. Οι περιπτώσεις 1, 4 και 6 του άρθρου 2 του π.δ. 538/1983 αντι¬ 
καθίστανται αντίστοιχα ως εξής: 

«1. Ζωοτροφές: Το: προϊόντα φυτικής ή ζωικής προέλευσης στη φυ¬ 
σική τους κατάσταση, νωπά ή διατηρημένα και τα παράγωγα αυτών 
μετά από βιομηχανική επεξεργασία καθώς και οι οργανικές ή ανόργα¬ 
νες ύλες, χρησιμοποιούμενες αυτούσιες ή σε μείγμα, που περιέχουν ή όχι 
πρόσθετες ύλες και προορίζονται για τη διατροφή των ζώων από το 
στόμα». 

«4. Απλές ζωοτροφές: Τα διάφορα προϊόντα φυτικής ή ζωικής προέ¬ 
λευσης στη φυσική τους κατάσταση, νωπά ή διατηρημένα, και τα παρά¬ 
γωγα αυτών μετά από βιομηχανική επεξεργασία καθώς και οι διάφορες 
οργανικές ή ανόργανες ύλες που περιέχουν ή όχι πρόσθετες ύλες και 
προορίζονται, ως έχουν, για τη διατροφή ζώων από το στόμα», 

«6. Σύνθετες ζωοτροφές: Τα μείγματα που αποτελούνται από προϊό¬ 
ντα φυτικής ή ζωικής προέλευσης στη φυσική τους κατάσταση, νωπά ή 
διατηρημένα, ή από τα παράγωγα αυτών μετά από βιομηχανική επε¬ 
ξεργασία ή από οργανικές ή ανόργανες ύλες, που περιέχουν ή όχι πρό¬ 
σθετες ύλες και προορίζονται για τη διατροφή των ζώων από το στόμα 
υπό μορφή πλήρων ή συμπληρωματικών ζωοτροφών». 

2. 2. Μετά την περίπτωση 10 προστίθενται περιπτώσεις 11 και 12 
που έχουν ως εξής: ”* 

«11. Ζωοτροφές υποκατάστατα γάλακτος: Οι σύνθετες ζωοτροφές 
που χορηγούνται σε ξηρά κατάσταση ή μετά από διάλυση σε ορισμένη 
ποσότητα υγρού και προορίζονται για τη διατροφή νεαρών ζώων ως συ¬ 
μπλήρωμα ή σε αντικατάσταση του μετά - πυαρικού μητρικού γάλακτος 
ή για τη διατροφή μόσχων που προορίζονται για σφαγή. 

12. Πρώτες ύλες (συστατικά): Τα διάφορα προϊόντα φυτικής ή ζωι¬ 
κής προέλευσης στη φυσική τους κατάσταση, νωπά ή διατηρημένα και 
τα παράγωγα αυτών μετά από βιομηχανική επεξεργασία καθώς και οι 
οργανικές ή ανόργανες ύλες που περιέχουν ή όχι πρόσθετες ύλες, και 
προορίζονται να διατεθούν στο εμπόριο ως απλές ζωοτροφές ή για την 
παρασκευή σύνθετων ζωοτροφών ή ως έκδοχα προμειγμάτων». 

Άρθρο 3 

Προϋποθέσεις κυκλοφορίας και εμπορίας απλών ζωοτροφών 

1. Μετά την παράγραφο 4 του άρθρου 3 του π.δ. 538/1983 προστί¬ 
θεται παράγραφος 4α που έχει ως εξής: 

«4α. Οι απλές ζωοτροφές, που αναφέρονται στο Παράρτημα I Μέρος 
Β «Ειδικές Προδιαγραφές» με ένδειξη στη στήλη 7, δεν επιτρέπεται να 
τεθούν σε κυκλοφορία παρά μόνο σε κλειστές σύσκευασίες ή δοχεία» 
(Άρθρο 6 της οδηγίας 77/101/ΕΟΚ). 

2. Στη στήλη 7 «απαιτήσεις συσκευασίας» του μέρους Β' «ΕΙΔΙΚΕΣ 
ΠΡΟΔΙΑΓΡΑΦΕΣ» του παραρτήματος I του π.δ. 538/1983, τίθεται η 
ένδειξη X στις εξής περιπτώσεις ζωοτροφών της στήλης 1: 

2.5.3., 2.5.16., 2.5.18., 2.5.21., 2.5.22., 2.6.1., 2.6.5., 2.6.6., 
2.7:2., 2.9.2., 3.1.1., 3.1.2., 3.1.3., 3.1.4., 3.1.5., 3.1.6., 3.2.1., 

3.2.2., 3.2.3., 3.2.4., 3.2.5., 3.2.6., 3.2.7., 3.2.8., 3.3.1., 3.3.2., 

4.1., 4.2., 4.3., 4.4., 4.5., 4.6., 4.7., 4.8., 4.9. και 4.10. (Στήλη 7 
του Τμήματος Β του Παραρτήματος της Οδηγίας 77/101/ΕΟΚ). 

Άρθρο 4 

Προϋποθέσεις κυκλοφορίας και εμπορίας συνθέτων ζωοτροφών. 

Το άρθρο 4 του π.δ. 538/1983 τροποποιείται ως εξής: 

1. Η περίπτωση β) της παραγράφου 2 αντικαθίσταται ως εξής: 

«β) Ο χαρακτηρισμός «πλήρης ζωοτροφή», «συμπληρωματική ζωο¬ 
τροφή», «ανόργανη ζωοτροφή», «μελασσούχος ζωοτροφή», «ζωοτροφή 
υποκατάστατο γάλακτος», «συμπληρωματική ζωοτροφή υποκατάστατο 
γάλακτος», ανάλογα με την περίπτωση, το είδος του ζώου για το οποίο 
προορίζεται και ο σκοπός χρήσης της» (Άρθρο 3 παρ. 3 περίπτ. α) της 
οδηγίας 86/354/ΕΟΚ). 

2. Η περίπτωση στ) της παραγράφου 2 (αντικαθίσταται ως εξής: 
«στ) Τα συστατικά των σύνθετων ζωοτροφών, που πρέπει να αναγράφο¬ 
νται διαδοχικά, κατά φθίνουσα τάξη συμμετοχής τους και να κατονομά¬ 
ζονται κατά περίπτωση. Το προηγούμενο εδάφιο δεν εφαρμόζεται, όταν 
πρόκειται για συστατικά (πρώτες ύλες) που πρέπει να αναγράφονται 


στην ετικέτα των σύνθετων ζωοτροφών, σύμφωνα με το π.δ. 105/ 
1986 «Κυκλοφορία ορισμένων προϊόντων που χρησιμοποιούνται στη 
διατροφή των ζώων» (ΦΕΚ 39 Α') (Άρθρο 3 παρ. 3 περίπτωση ε) της 
Οδηγίας 86/354/ΕΟΚ). · 

3. Στην παράγραφο 5, μετά την περίπτωση στ), προστίθεται περί¬ 
πτωση ζ) που έχει ως εξής: 

«ζ) Η ένδειξη, η οποία θα αφορά τη φυσική κατάσταση της ζωοτρο¬ 
φής ή την ειδική επεξεργασία που έχει υποστεί» (Άρθρο 3 παρ. 3 περίπτ. 
δ) της οδηγίας 86/354/ΕΟΚ). 

4. Το τελευταίο εδάφιο της παραγράφου 5 αντικαθίσταται ως εξής: 

«Οποιαδήποτε άλλη πληροφορία που αναφέρεται επάνω στη συ- 

σκευααία, ετικέτα ή συνοδευτικό έγγραφο, πρέπει να αναγράφεται χωρι¬ 
στά από τα στοιχεία που αναφέρονται ανωτέρω. 

Η πληροφορία αυτή: 

- Δεν θα πρέπει να παραπλανά τον αγοραστή με το να αποδίδει στη 
ζωοτροφή αποτελέσματα ή ιδιότητες που δεν έχει ή με το να υπαινίσσε¬ 
ται ότι έχει ιδιαίτερα χαρακτηριστικά, ενώ στην πραγματικότητα όλες 
οι παρόμοιες ζωοτροφές έχουν τα ίδια χαρακτηριστικά. 

- Πρέπει να σχετίζεται με αντικειμενικούς ή μετρήσιμους παράγο¬ 
ντες που μπορούν να αποδειχθούν». 

(Άρθρο 3 παρ. 3 περίπτ. στ) της οδηγίας 86/354/ΕΟΚ). 

5. Μετά την παράγραφο 11 προστίθεται παράγραφος 12 που έχει ως 
εξής: 

«12. Με την επιφύλαξη των παραγράφων 2, 3, 4 και 5, οι ετικέτες 
των σύνθετων ζωοτροφών για τα οικιακά ζώα (ΡΕΤ ΑΝΙΜΑΓ5) μπο¬ 
ρούν να επισημαίνουν την παρουσία ή τη χαμηλή περιεκτικότητα ενός ή 
περισσοτέρων συστατικών που είναι απαραίτητα για να προσδώσουν στη 
ζωοτροφή τα χαρακτηριστικά της. Στην περίπτωση αυτή η ελάχιστη ή 
μέγιστη περιεκτικότητα, η οποία εκφράζεται σε ποσοστό επί τοις εκατό 
κατά βάρος του ή των συστατικών που ενσωματώθηκαν, πρέπει να ανα¬ 
γράφεται καθαρά δίπλα στη δήλωση που επισημαίνει το ή τα συστα¬ 
τικά». 

(Άρθρο 3 παρ. 4 της οδηγίας 86/354/ΕΟΚ). 

Άρθρο 5 

1. Ο τίτλος του άρθρου 5 του π.δ. 538/1983 αντικαθίσταται ως 
εξής: «Ανεπιθύμητες ουσίες και προϊόντα στη διατροφή των ζώων» (Άρ¬ 
θρο 1 παρ. 1 της οδηγίας 86/354/ΕΟΚ). 

2. Στο άρθρο 1 και στους στίχους τρίτο, τέταρτο, και πέμπτο το κεί¬ 
μενο «καθώς και τα ανώτατα όρια περιεκτικότητάς τους σε ανεπιθύμη¬ 
τες ουσίες και προϊόντα» αντικαθίσταται ως εξής: «καθώς και τις ανεπι¬ 
θύμητες ουσίες και προϊόντα στη διατροφή των ζώων» (Άρθρο 1 παρ. 2 
περίπτ. α) της οδηγίας 86/354/ΕΟΚ). 

3. Η παράγραφος 1 του άρθρου 5 του π.δ. 538/1983 αντικαθίστα¬ 
ται ως εξής: 

«1. Επιτρέπεται η παρουσία στις ζωοτροφές των ουσιών και προϊό¬ 
ντων που αναφέρονται στο παράρτημα III του παρόντος δ/τος μόνον 
εφόσον πληρούνται οι προϋποθέσεις που καθορίζονται στο παράρτημα 
αυτό. 

Κατ’ εξαίρεση επιτρέπεται η παρουσία αυτών των ουσιών στις ζωο¬ 
τροφές σε ανώτερα όρια από αυτά που καθορίζονται στο παράρτημα III, 
εφόσον πρόκειται για συγκομιζόμενες ζωοτροφές που παράγονται και 
χρησιμοποιούνται ως έχουν στην ίδιά γεωργική εκμετάλλευση και όπου 
αυτό είναι απαραίτητο λόγω ειδικών τοπικών συνθηκών, και με την 
προϋπόθεση ότι κανένα καταστρεπτικό αποτέλεσμα δεν μπορεί να προ¬ 
κόψει για την υγεία των ζώων ή των ανθρώπων» (Άρθρο 1 παρ. 4 της 
Οδηγίας 86/354/ΕΟΚ). 

4. Μετά την παράγραφο 1 προστίθενται παράγραφοι 2, 3 και 4 που 
έχουν ως εξής: 

«2. Επιτρέπεται να διατεθούν στο εμπόριο οι πρώτες ύλες που αναφέ- 
ρονται στο παράρτημα IV, μόνο αν η περιεκτικότητά τους σε ανεπιθύ¬ 
μητη ουσία ή προϊόν που αναφέρεται στη στήλη (1) του εν λόγω παραρ¬ 
τήματος δεν υπερβαίνει το ανώτατο όριο που καθορίζεται στη στήλη (3) 
του ίδιου παραρτήματος. 

3. Εάν η περιεκτικότητα σε ανεπιθύμητη ουσία ή προϊόν που αναφέ- 
ρεται στη στήλη (1) του παραρτήματος IV Τμήμα Α είναι ανώτερη από 
εκείνη που καθορίζεται στη στήλη (3) του παραρτήματος III για την 
απλή ζωοτροφή, η πρώτη ύλη που αναφέρεται στη στήλη (2) του παραρ¬ 
τήματος IV Τμήμα Α μπορεί, με την επιφύλαξη των διατάξεων της πα¬ 
ραγράφου 2 του παρόντος άρθρου, να διατεθεί στο εμπόριο μόνο εφόσον: 

α) Προορίζεται να χρησιμοποιηθεί από αναγνωρισμένους παρα¬ 
σκευαστές σύνθετων ζωοτροφών και 

β) Σε συνοδευτικό έγγραφο αναφέρεται: 

- ότι η πρώτη ύλη προορίζεται για παρασκευαστές σύνθετων ζωο¬ 
τροφών που πληρούν τον όρο που προβλέπεται στην περίπτωση α), 

- ότι η πρώτη ύλη δεν μπορεί να χρησιμοποιηθεί ως έχει, για την 
άμεση διατροφή των ζώων, 

- η περιεκτικότητα σε ανεπιθύμητη ουσία ή προϊόν της πρώτης ύλης. 

4. Η παράγραφος 3 εφαρμόζεται επίσης στις πρώτες ύλες και στις 
ανεπιθύμητες ουσίες ή προϊόντα που απαριθμούνται στο παράρτημα IV 
Τμήμα Β, εάν η περιεκτικότητα της πρώτης ύλης σε ανεπιθύμητη ουσία 
ή προϊόν είναι ανώτερη από την οριζόμενη στη στήλη (3) του παραρτή¬ 
ματος III για τις αντίστοιχες απλές ζωοτροφές» (Άρθρο 1 παρ. 5 της 
οδηγίας 86/354/ΕΟΚ). 

5. Η παράγραφος 2 του άρθρου 5 του π.δ. 538/1983 γίνεται παρά¬ 
γραφος 5. 

Άρθρο 6 

Το άρθρο 7 συμπληρώνεται ως εξής: 


2. Στην παράγραφο 3 δεύτερο στίχο μετά τη λέξη «ζωοτροφών» προ¬ 
στίθενται οι λέξεις «και των πρώτων υλών» (άρθρο 1 παρ. 12 της οδη¬ 
γίας 86/354/ΕΟΚ). 

Άρθρο 7 

(Άρθρο 1 παρ. 7 της οδηγίας 86/354/ΕΟΚ) 

Μετά το άρθρο 6 του π.δ. 538/1983 προστίθεται άρθρο 6α που έχει 
ως εξής: 

«Άρθρο 6α 

Όταν διαπιστωθεί, με βάση λεπτομερή αξιολόγηση μετά από νέα 
στοιχεία που παρουσιάσθηκαν ή νέα εκτίμηση των υπαρχόντων στοι¬ 
χείων, ότι μια μεγίστη περιεκτικότητα που καθορίζεται στο παράρτημα 
III ή στο παράρτημα IV ή ότι μια ουσία ή προϊόν, που δεν αναφέρονται 
στα παραρτήματα αυτά, παρουσιάζουν κίνδυνο για την υγεία των ζώων, 
ή των ανθρώπων ή για το περιβάλλον, ο Υπουργός Γεωργίας μπορεί με 
απόφασή του να μειώσει για ορισμένο χρονικό διάστημα αυτή την επι¬ 
τρεπόμενη περιεκτικότητα να θεσπίσει μία μέγιστη επιτρεπόμενη περιε¬ 
κτικότητα ή να απαγορεύσει την παρουσία της ουσίας αυτής ή του προ¬ 
ϊόντος αυτού στις ζωοτροφές ή στις πρώτες ύλες. 

Ενημερώνει αμέσως τις αρμόδιες Αρχές των άλλων,Κρατών Μελών 
των Ευρωπαϊκών Κοινοτήτων (Ε.Κ.) και την Επιτροπή των Ε.Κ. ανα- 
φέροντας τα αίτια που δικαιολογούν τη σχετική απόφαση». 


1. Στην παράγραφο 1 και στον πρώτο στίχο μετά τη λέξη «ζωοτρο¬ 
φές» προστίθενται οι λέξεις «και οι πρώτες ύλες» (Άρθρο 1 παρ. 7 της 
οδηγίας 86/354/ΕΟΚ). 


Άρθρο 8 

Τροποποίηση και συμπλήρωση του Παραρτήματος III του π.δ. 538/ 
1983. ' 

Το παράρτημα III του π.δ. 538/1983 τροποποιείται και συμπληρώ¬ 
νεται ως εξής: 


α) Ο τίτλος της στήλης (3) του Τμήματος Β' αντικαθίσταται ως εξής: «Μέγιστη περιεκτικότητα σε ΜΟ/ΚΟ (ΡΡΜ) ζωοτροφής που αναφέρεται σε 
ποσοστό υγρασίας 12%» (Άρθρο 1 παρ. 13 περίπτ. γ) της οδηγίας 86/354/ΕΟΚ). 

β) Στο Τμήμα Β’ μετά την περίπτωση 10 προστίθενται περιπτώσεις 11 έως και 20 που έχουν ως εξής: .· 


«11. Αλντρίν χωριστά ή μαζί, εκφραζόμενα σε ντιελτρίν Όλες οι ζωοτροφές εκτός από: 

12. Ντιελντρίν - λίπη 

13. Καμφεχλώρ (τοξαφέν) Όλες οι ζωοτροφές 

14. Χλωρντέιν (σύνολο των ισομερών 018 και ΤΒΑΝ8 και του Οξυχλωρ- Όλες οι ζωοτροφές εκτός από: 

ντέιν, εκφραζόμενα σε χλωρντέιν) - λίπη 

15. ΟϋΤ (σύνολο των ισομερών του ϋϋΤ, του ΤϋΕ και του ΟΟΟ εκφρα- Όλες οι ζωοτροφές εκτός από: 

ζόμενα σε ΟϋΤ) - λίπη 

16. Εντοσουλφάν (σύνολο των ισομερών α και β του θειϊκού εντοσουλφάν, 

εκφραζόμενα σε εντοσουλφάν) Όλες οι ζωοτροφές εκτός από: 

- αραβόσιτο 

- Ελαιούχους σπόρους 

- Πλήρεις ιχθυοτροφές 

17. Εντρίν (σύνολο του εντρίν και του δ-κετο-εντρίν εκφραζόμενα σε εντρίν) Όλες οι ζωοτροφές εκτός από: 

- λίπη 

18. Επταχλώρ (σύνολο του επταχλώρ και του επταχλωρεποξειδίου, εκφρα- 


ζόμενα σε επταχλώρ) 

Όλες οι ζωοτροφές εκτός από: 

- λίπη 

19. Εξαχλωροβενζόλιο (ΗΟΒ) 

Όλες οι ζωοτροφές εκτός από: 

' · ' λίπη 

20. Εξαχλωροκυκλοεξάνιο (ΗΟΗ) 20.1.α ισομερές 

Όλες οϊ ζωοτροφές εκτός από: 

-- 

- λίπη 

20.2.β ισομερές 

Σύνθετες ζωοτροφές εκτός από: 

- ζωοτροφές για ζώα γαλακτοπαραγωγής 
Απλές ζωοτροφές εκτός από: 


- λίπη 

20.3.γ ισομερές 

Όλες οι ζωοτροφές εκτός από: 

- λίπη 

(Άρθρο 1 παρ. 2 της Οδηγίας 87/519/ΕΟΚ). 

■ - · 

Η παρούσα περίπτωση β) αρχίζει να ισχύει από την 3η Δεκεμβρίου 

1990. 

γ) Στο Τμήμα Γ και πάνω από τις στήλες (1), (2) και (3) τίθενται αντίστοιχα τίτλοι που έχουν ως εξής: 

Ουσίες, προϊόντα Ζωοτροφές Μέγιστη περιεκτικότητα (ΡΡΜ) της ζωοτροφής που 

. αναφέρεται σε ποσοστό «υγρασίας 12% 

(Άρθρο 1 παρ. 3 της οδηγίας 87/519/ΕΟΚ). Άρθρο 9 

Παράρτημα IV 

Μετά το παράρτημα III 

π.δ. 538/1983 προστίθεται παράρτημα IV που αποτελεί αναπόσπαστο μέρος του και έχει ως εξής: 

ΠΑΡΑΡΤΗΜΑ IV 

Επιτρεπόμενος οπό όρους υπερβάσεις ανεπιθύμητων ουσιών και προϊόντων στις πρώτες ύλες. 

ΤΜΗΜΑ Α 


Ουσίες, προϊόντα 

Πρώτες ύλες Μέγιστη περιεκτικότητα σε ΜΟ/ΚΟ (ΡΡΜ) πρώτης ύλης 

αναφέρεται σε ποσοστό υγρασίας 12% 

που 

1 

2 3 


1. Αφλατοξίνη Β1 

Αραχίδες, κόπρα (ΟΟΡΒΑ σπέρματα φοινικοκορύων), σπέρματα ελαΐδος 
(ΡΑΕΜ ΚΕΚΝΕί), 

βαμβακόσποροι, μπαμπασού (ΒΑΒΑ551Ι), αραβόσιτος και τα παράγωγα της 

0,2 


μεταποίησής τους. 

2. Κάθμιο 

Φωσφορικά άλατα 

15 


ΤΜΗΜΑ Β 


Ουσίες, προϊόντα Πρώτες ύλες 

1 2 


Στον Υφυπουργό Γεωργίας, αναθέτουμε τη δημοσίευση και εκτέλεση 
του παρόντος διατάγματος. . 

Αθήνα, 1 Μαρτίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

ΠΑΝΑΓ. ΡΟΥΜΕΛΙΩΤΗΣ ΔΗΜ. ΚΕΦΑΛΙΔΗΣ 

ΕΜΠΟΡΙΟΥ 

Ν. ΑΚΡΓΠΔΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 160 
Καθορισμός των οργανικών θέσεων δικαστικών υπαλλήλων του Διοικη¬ 
τικού Εφετείου Τρίπολης, της έναρξης λειτουργίας του και της τοπι¬ 
κής αρμοδιότητας του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 3 του άρθρου 16του Νόμου 1805/ 
1988 «Εκσυγχρονισμός του Ποινικού Μητρώου, τροποποίηση ποινικών 
διατάξεων και ρύθμιση άλλων σχετικών θεμάτων» (ΦΕΚ 199 τεύχος 
Α') και 

2. Την 67/1989 γνωμοδότηση του Συμβουλίου της Επικράτειας, 
με πρόταση του Υπουργού Δικαιοσύνης, αποφασίζουμε: 

Άρθρο μόνο 

1. Ορίζεται ο αριθμός των οργανικών θέσεων των δικαστικών υπαλ¬ 
λήλων του Διοικητικού Εφετείου Τρίπολης ως εξής: 

α) Δικαστικών υπαλλήλων με βαθμούς Γ' έως Α' θέσεις τρεις (3). 
β) Επιμελητών Δικαστηρίων με βαθμούς Δ' έως Γ θέση μία (1). 

2. Μειώνεται ο αριθμός των θέσεων των δικαστικών υπαλλήλων με 
βαθμούς Γ' έως Α' των πιο κάτω διοικητικών δικαστηρίων ως εξής: 

α) Του Διοικητικού Πρωτοδικείου Αθήνας κατά μία (1) και γίνονται 
συνολικά εκατόν ενενήκοντα τέσσερις (194). 

β) Του Διοικητικού Πρωτοδικείου Λαμίας κατά μία (1) και γίνονται 
συνολικά τρεις (3). , ' 

γ) Του Διοικητικού Πρωτοδικείου Πύργου κατά μία (1) και γίνονται 
συνολικά τρεις (3). 

3. Μειώνεται ο αριθμός των θέσεων των Επιμελητών Δικαστηρίων 
με βαθμούς Δ’ έως Γ' του Διοικητικού Εφετείου Πειραιά κατά μία (1) 
και γίνονται συνολικά δύο (2). 


4. Χρονολογία έναρξης της λειτουργίας του Διοικητικού Εφετείου 
Τρίπολης ορίζεται η 8η Μαΐου 1989. 

5. Οι υποθέσεις αρμοδιότητας του πιο πάνω Εφετείου που εκκρεμούν 
κατά την έναρξη της λειτουργίας του στο Διοικητικό Εφετείο Πειραιά 
και για τις οποίες δεν έχει ορισθεί δικάσιμος στέλνονται στο Διοικητικό 
Εφετείο Τρίπολης και δικάζονται από αυτό. 

Στον Υπουργό Δικαιοσύνης, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 2 Μαρτίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΒΑΣΣΟΣ ΡΩΤΗΣ 
- φ - 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 161 

Ίδρυση ενορίας του Ιερού Ενοριακού Ναού Υψώσεως Τίμιου Σταυρού 

του Δήμου Ελευθερίου της Ιεράς Μητροπόλεως Νεαπόλεως και 

Σταυρουπόλεως. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παρ. 2 του άρθρου 36 του Ν. 590/77 «περί καταστατικού 
χάρτου της Εκκλησίας της Ελλάδος» (ΦΕΚ 146/1977 τ. Α’) σε συν¬ 
δυασμό με τα άρθρα 2 και 3 του υπ’ αριθ. 8/79 κανονισμού της Ιεράς 
Συνόδου της Εκκλησίας της Ελλάδος «περί Ιερών Ναών και Ενοριών» 
(ΦΕΚ 1/1980 τ.Α'). 

2. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Νεαπόλεως και Σταυρουπόλεως που περιλαμβάνεται στο 
απόσπασμα της υπ’ αριθ. 10/19.9.88 πράξεώς του. 

3. Την υπ’ αριθ. 222/1988 γνωμοδότηση του Δημοτικού Συμβου¬ 
λίου του Δήμου Ελευθερίου. 

4. Την υπ’ αριθ. 47/1989 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και θρησκευμά¬ 
των, αποφασίζουμε: 

Άρθρο μόνο 

Ιδρύεται ενορία του Ιερού Ενοριακού Ναού Υψώσεως Τίμιου Σταυρού 
του Δήμου Ελευθερίου της Ιεράς Μητροπόλεως Νεαπόλεως και Σταυ¬ 
ρουπόλεως. 

Στον Υπουργό Εθνικής Παιδείας και θρησκευμάτων, αναθέτουμε τη 
δημοσίευση και εκτέλεση του παρόντος Προεδρικού Διατάγματος. 

Αθήνα, 2 Μαρτίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 162 
Ίδρυση ενορίας του Ιερού Ενοριαχού Ναού Αγίου Βασιλείου του Δήμου 

Συχεών της Ιερός Μητροπόλεως Νεαπόλεως χαι Σταυρουπό- 

λεως. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παρ. 2 του άρθρου 36 του Ν. 590/77 «περί καταστατικού 
χάρτου της Εκκλησίας της Ελλάδος» (ΦΕΚ 146/1977 τ.Α') σε συν¬ 
δυασμό με τα άρθρα 2 και 3 του υπ’ αριθ. 8/79 κανονισμού της Ιεράς 
Συνόδου της Εκκλησίας της Ελλάδος «περί Ιερών Ναών και Ενοριών» 
(ΦΕΚ 1/1980 τ.Α’). 

2. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Νεαπόλεως και Σταυρουπόλεως που περιλαμβάνεται στο 
απόσπασμα της υπ’ αριθ. 10/19.9.88 πράξεώς του. 

3. Την υπ’ αριθ. 265/1988 γνωμοδότηση του Δημοτικού Συμβου¬ 
λίου του Δήμου Συκεών. 

4. Την υπ’ αριθ. 46/1989 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και Θρησκευμά¬ 
των, αποφασίζουμε: 

Άρθρο μόνο 

Ιδρύεται ενορία του Ιερού Ενοριαχού Ναού Αγίου Βασιλείου του Δή¬ 
μου Συκεών της Ιεράς Μητροπόλεως Νεαπόλεως και Σταυρουπό¬ 
λεως. 

Στον Υπουργό Εθνικής Παιδείας και Θρησκευμάτων, αναθέτουμε τη 
δημοσίευση και εκτέλεση του παρόντος Προεδρικού Διατάγματος. 

Αθήνα, 2 Μαρτίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 163 
Πρόσληψη Προσωπικού στη Δημόσια Ναυτική Εκπαίδευση του Υπουρ¬ 
γείου Εμπορικής Ναυτιλίας με σχέση εργασίας Ιδιωτικού Δικαίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις του αρ. 13 παρ. 2 του Ν. 1735/87 «Προσλήψεις στο 
δημόσιο τομέα, κοινωνικός έλεγχος στη δημόσια διοίκηση, πολιτικά δι¬ 
καιώματα και άλλες διατάξεις» (ΦΕΚ 195 Α'). 

2. Την απόφαση του Πρωθυπουργού και του Υπουργού Οικονομικών 
υπ’ αριθ. 1002081/28/2.1.1989 «Ανάθεση αρμοδιοτήτων στον Υφυ-. 
πουργό Οικονομικών Ηλία Παπαηλία» ι(ΦΕΚ 10/9.1.1989 τ.Β'). 

3. Την υπ’ αριθ. 864/1988/16.11.88 Γνωμοδότηση του Συμβου¬ 
λίου Επικράτειας, με πρόταση των Υπουργών Προεδρίας Κυβερνή- 
σεως, Εμπορικής Ναυτιλίας και του Υφυπουργού Οικονομικών, αποφα¬ 
σίζουμε: 

Άρθρο 1 

Προσωπικό για κάλυψη πρόσκαιρων αναγκών 

1. Για την κάλυψη πρόσκαιρων αναγκών στη Δημόσια Ναυτική Εκ¬ 
παίδευση Υπουργείου Εμπορικής Ναυτιλίας που παρουσιάζονται στους 
τομείς καθαριότητας των Σχολών, είναι δυνατή η πρόσληψη προσωπι¬ 
κού καθαριότητας με σχέση εργασίας Ιδιωτικού Δικαίου ορισμένου χρό¬ 
νου, υποχρεωτικής εκπαίδευσης. 


2. Ο αριθμός του προσωπικού αυτού δεν μπορεί να ξεπεράαει τα εί¬ 
κοσι πέντε (25) άτομα. 

_ Άρθρο 2 _ 

Κατανομή προσωπικού 

Η κατανομή του παραπάνω προσωπικού στη Δημόσια Ναυτική Εκ¬ 
παίδευση γίνεται με απόφαση του Υπουργού Εμπορικής Ναυτιλίας. 

Άρθρο 3 

Οι προσλαμβανόμενοι πρέπει να έχουν τα προσόντα που προβλέπο- 
νται από το Προεδρικό Διάταγμα 194/88 (ΦΕΚ 84 Α/6.5.88). 

Στον Υπουργό Εμπορικής Ναυτιλίας, αναθέτουμε τη δημοσίευση και 
εκτέλεση του παρόντος Διατάγματος. · 

Αθήνα, 1 Μαρτίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΓ. ΚΟΥΤΣΟΓΙΩΡΓΑΣ ΗΛ. ΠΑΠΑΗΛΙΑΣ 

ΕΜΠΟΡΙΚΗΣ ΝΑΥΤΙΛΙΑΣ 

ΒΑΣΙΛΕΙΟΣ ΣΑΡΑΝΤΙΤΗΣ 

- + - 

( 6 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 164 

Πρόσληψη προσωπικού στον Οργανισμό Λιμένος Θεσσαλονίκης με σύμ¬ 
βαση εργασίας ιδιωτικού δικαίου ορισμένου χρόνου για την κάλυψη 

εποχιακών αναγκών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 13 παρ. 2 του Ν. 1735/87 «Προσλή¬ 
ψεις στο δημόσιο τομέα, κοινωνικός έλεγχος στη δημόσια διοίκηση, πο¬ 
λιτικά δικαιώματα και άλλες διατάξεις» 1 (ΦΕΚ Α' 195). 

2. Την Κοινή Απόφαση του Πρωθυπουργού και του Υπουργού Οικο¬ 
νομικών αριθ. 1002081/28/2.1.89 (ΦΕΚ 10/89 τ.Β’) «Ανάθεση αρ¬ 
μοδιοτήτων στον Υφυπουργό Οικονομικών». 

3. Την αριθ. 423/1988 γνωμοδότηση του Συμβουλίου της Επικρά¬ 
τειας με πρόταση των Υπουργών Προεδρίας της Κυβέρνησης, Εμπορι¬ 
κής Ναυτιλίας και του Υφυπουργού Οικονομικών, αποφασίζουμε: 

Άρθρο Μόνο 

1. Για την κάλυψη παροδικής φύσης εποχιακών αναγκών του Οργα¬ 
νισμού Λιμένος Θεσσαλονίκης, που παρουσιάζονται στον τομέα φορτο¬ 
εκφόρτωσης εμπορευμάτων, κατά τους θερινούς μήνες, επιτρέπεται η 
πρόσληψη χειριστών μηχανημάτων (γερανών, φορτωτών ελκυστήρων 
κ.λπ.) με σύμβαση εργασίας ιδιωτικού δικαίου, ορισμένου χρόνου (πέντε 
μήνες το χρόνο). 

2. Ο αριθμός του προσωπικού αυτού δεν μπορεί να ξεπεράαει τα εί¬ 
κοσι πέντε (25) άτομα. 

3. Τυπικά προσόντα διορισμού ορίζονται τα αντίστοιχα με τα προβλε- 
πόμενα από τα άρθρα 14, 20 και τις παρ. 4, 6 του άρθρου 24 του Π.Δ. 

• 194/88 (ΦΕΚ Α' 84). 

Στον Υπουργό Εμπορικής Ναυτιλίας, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 1 Μαρτίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ . 

ΥΦΥΠΟΥΡΓΟΣ,, 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΓ. ΚΟΥΤΣΟΓΙΩΡΓ ΑΣ ΗΛΙΑΣ ΠΑΠΑΗΛΙΑΣ 

ΕΜΠΟΡΙΚΗΣ ΝΑΥΤΙΛΙΑΣ 

ΒΑΣΙΛΕΙΟΣ ΣΑΡΑΝΤΙΤΗΣ 

ΠΡΟΙΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 165 
Σύσταση οργανικής θέσης προσωπικού καθαριότητας μερικής 

απασχόλησης με σύμβαση εργασίας ιδιωτικού δικαίου αορί¬ 
στου χρόνου στο Γραφείο Ευρέσεως Ναυτικής Εργασίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 23 παρ. 35 του Ν. 1735/87 «Προσλή¬ 
ψεις στο δημόσιο τομέα, κοινωνικός έλεγχος της δημόσιας διοίκησης, 
πολιτικά δικαιώματα και άλλες διατάξεις» (ΦΕΚ 195 Α'). 

2. Την απόφαση που έλαβε το Διοικητικό Συμβούλιο του Γραφείου 
Ευρέσεως Ναυτικής Εργασίας στην 11η/9.12.1987 συνεδρίασή του. 

3. Την απόφαση του Πρωθυπουργού και του Υπουργού Οικονομικών 
αριθ. 1002081/28/2.1.89 «Ανάθεση αρμοδιοτήτων στον Υφυπουργό 
Οικονομικών» (ΦΕ',Κ 10/89 τ.Β'). 

4. Την 601/12.8.1988 γνωμοδότηση του Συμβουλίου της Επικρά¬ 
τειας, με πρόταση των Υπουργών Προεδρίας της Κυβέρνησης, Εμπορι¬ 
κής Ναυτιλίας και του Υφυπουργού Οικονομικών, αποφασίζουμε: 

Άρθρο Μόνο 

1. Για την κάλυψη των αναγκών του Γραφείου Ευρέσεως Ναυτικής 
Εργασίας σε προσωπικό καθαριότητας συνιστάται μία (1) θέση μερικής 
απασχόλησης (τρεις (3) ώρες ημερησίως) με σύμβαση εργασίας ιδιωτι¬ 
κού δικαίου αορίστου χρόνου. 

2. Προσόντα πρόσληψης ορίζονται τα προβλεπόμενα από το άρθρο 
22 του Π.Δ. 194/88 για διορισμό σε μόνιμες θέσεις προσωπικού της 
ίδιας ειδικότητας. 

Στον Υπουργό Εμπορικής Ναυτιλίας, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 1 Μαρτίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ ; 

ΑΓ. ΚΟΥΤΣΟΓΙΩΡΓΑΣ ΗΛΙΑΣ ΠΑΠΑΗΛΙΑΣ 

ΕΜΠΟΡΙΚΗΣ ΝΑΥΤΙΛΙΑΣ 

ΒΑΣΙΛΕΙΟΣ ΣΑΡΑΝΤΙΤΗΣ 
-♦- 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

( 8 ) 

ΠΡΑΞΗ ΔΙΟΙΚΗΤΗ ΑΡΙΘ. 1484/27.2.89 
(Άρθρο 1 του Ν. 1266/82) 

Συμπλήρωση της ΠΛ/ΤΕ 1270/1.4.88 που αφορά σε ρυθμίσεις οφει¬ 
λών από τραπεζικό δανεισμό. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Την ΠΔ/ΤΕ 1270/1.4.88 «ρυθμίσεις οφειλών από τραπεζικό δα¬ 
νεισμό», και 

γ) Τη σκοπιμότητα περαιτέρω διεύρυνσης της παρεχόμενης στα 
πλαίσια της πιο πάνω Πράξης ελευθερίας στα πιστωτικά ιδρύματα να 
ρυθμίζουν απαιτήσεις τους από δάνεια, αποφάσισε: 

Να συμπληρώσει την ΠΔ/ΤΕ 1270/1.4.88 και να καθορίσει ότι οι 
διατάξεις της Πράξης αυτής έχουν εφαρμογή σε όλες τις απαιτήσεις των 
πιστωτικών ιδρυμάτων από πάσης φύσεως δάνεια σε δραχμές και συ¬ 
νάλλαγμα. 

Διευκρινίζεται ότι, για δάνεια των οποίων το επιτόκιο επιδοτείται από 
το λογαριασμό του Ν. 128/75 ή άλλους κρατικούς πόρους, οι ρυθμίσεις 
δεν συνεπάγονται αύξηση του συνολικού ποσού και της χρονικής κλιμά¬ 
κωσης της επιδότησης τόκων, όπως προκύπτουν από τους αρχικούς 
όρους εξόφλησης του δανείου. 


Η πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 
ΔΗΜ. ΧΑΛΙΚΙΑΣ 

-♦- 

(9) 

ΠΡΑΞΗ ΔΙΟΙΚΗΤΗ ΑΡΙΘ. 1488/28.2.89 
(Άρθρο 1 του Ν. 1266/82) 

Χρηματοδότηση των εργολάβων και των κατασκευαστικών εταιρειών, 
για την κατασκευή οικοδομών και πάσης φύσεως τεχνικών έργων. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: . 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Το καθεστώς χρηματοδότησης των οικοδομών και των κατα¬ 
σκευών γενικότερα. 

γ) Τη σκοπιμότητα απελευθέρωσης της πιο πάνω κατηγορίας χρη¬ 
ματοδότησης, αποφάσισε τα ακόλουθα: 

Επιτρέπεται η χρηματοδότηση από τις τράπεζες των εργολάβων και 
των κατασκευαστικών εταιρειών που αναλαμβάνουν την κατασκευή τε¬ 
χνικών έργων,· περιλαμβανομένων και των οικοδομών, για την προμή¬ 
θεια μηχανολογικού εξοπλισμού και την κάλυψη αναγκών τους σε κεφά¬ 
λαιο κίνησης. 

Οι όροι της πιο πάνω χρηματοδότησης θα καθορίζονται ελεύθερα από 
τις τράπεζες. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 
ΔΗΜ. ΧΑΛΙΚΙΑΣ 


ΠΡΑΞΗ ΔΙΟΙΚΗΤΗ ΑΡΙΘ. 1490/1.3.89 
(Άρθρο 1 του Ν. 1266/82) 

Καθορισμός των επιτοκίων των υποχρεωτικών καταθέσεων των εμπο¬ 
ρικών τραπεζών στην Τράπεζα της Ελλάδος για βιοτεχνικά δάνεια 
και δάνεια προς δημόσιες επιχειρήσεις. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Την παράγραφο 3 του ΠΔ/ΤΕ 441/21.1.85 καθώς και την πα¬ 
ράγραφο 2 του ΠΔ/ΤΕ 1218/31.12.87. 

γ) Τις τρέχουσες νομιαματοπιστωτικές συνθήκες, αποφάσισε τα εξής: 
Από 15.3.1989 καθορίζεται σε 10% ετησίως το επιτόκιο των αδιά¬ 
θετων υπολοίπων των λογαριασμών των εμπορικών τραπεζών στην 
Τράπεζα της Ελλάδος που προορίζονται: 

α) Για τη χορήγηση βιοτεχνικών δανείων, σύμφωνα με την απόφαση 
ΝΕ 197/11/3.4.78 και β) για τη χρηματοδότηση δημοσίων επιχειρή¬ 
σεων. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 
ΔΗΜ. ΧΑΛΙΚΙΑΣ 

- ♦-' 

( 11 ) 

Έγκριση ίδρυσης και λειτουργίας νέου καταστήματος της τράπεζας 
5Ο0ΙΕΤΕ ΟΕΝΕΚΑΓΕ στη Θεσσαλονίκη. 

(Συνεδρίαση 414/10.2.89, θέμα 1) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 
β) Την απόφαση ΝΕ 4/6/2.11.73 «περί καθορισμού όρων και προϋ- 



1069 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ποθέσεων δια την παροχήν εγκρίσεως δια την ίδρυσιν εν Ελλάδι κατα¬ 
στημάτων ξένων Τραπεζών», όπως ισχύει, καθώς και την απόφαση ΝΕ 
301/3/12.2.81 «περί υποχρεώσεως εισαγωγής κεφαλαίου υπό των 
ξένων τραπεζών δια τα εν Ελλάδι λειτουργούντα υποκαταστήματα και 
θυρίδας συναλλαγών των». 

γ) Την απόφαση ΝΕ 254/17/29.11.79 «περί εγκρίσεως ιδρύοεως 
υπό της Τραπέζης 300ΙΕΤΕ ΟΕΝΕΚΑΕΕ καταστήματος της εις Αθή¬ 
νας», 

δ) Το από 12.8.88 (ΑΠ 2213) έγγραφο της Τράπεζας 300ΙΕΤΕ 
ΟΕΝΕΚΑΕΕ με το οποίο η εν λόγω τράπεζα ζητεί, στα πλαίσια της επέ¬ 
κτασης του δικτύου της στην Ευρώπη, την έγκριση ίδρυσης δεύτερου 
υποκαταστήματος στην Ελλάδα και συγκεκριμένα στη Θεσσαλονίκη, 
αποφάσισε τα ακόλουθα: 

I. Παρέχει την έγκριση ίδρυσης και λειτουργίας από την Τράπεζα 
500ΙΕΤΕ ΟΕΝΕΚΑΕΕ ενός νέου υποκαταστήματος στη Θεσσαλονίκη 
με τους παρακάτω όρους: 

1. Η Τράπεζα 500ΙΕΤΕ ΟΕΝΕΚΑΕΕ έχει υποχρέωση, πριν από 
την έναρξη λειτουργίας του παραπάνω καταστήματος της, να εισαγάγει 
και δραχμοποιήσει ποσό συναλλάγματος ισότιμο των δραχμών ενός δι¬ 
σεκατομμυρίου τριακοσίων πενήντα έξι εκατομμυρίων 
(1.356.000.000). Προς συμπλήρωση του απαιτουμένου ελάχιστου με¬ 
τοχικού κεφαλαίου για την ίδρυση ξένων τραπεζών στην Ελλάδα, σή¬ 
μερα δρχ. 2.000 εκατ. (απόφ. ΝΕ 301/3/12.2.81), αναγνωρίζονται 
επί πλέον ως μετοχικό κεφάλαιο της Τράπεζας και τα παρακάτω ποσά: 

α) ποσό δρχ. 328 εκατ. για μη εξαχθέντα κέρδη των χρήσεων 1980- 
1987. 

β) ποσό δρχ. 136 εκατ. από μη εξαχθέντα κέρδη για συμμετοχή στις 
Δαπάνες Διοίκησης του Κεντρικού της χρήσεων 1980-1988. 

γ) ποσό δρχ. 17 εκατ, για δαπάνες αγοράς ακινήτου στην Ελλάδα. 

δ) ποσό δρχ. 134 εκατ. για δαπάνες αποπεράτωσης κατασκευής κτι¬ 
ρίου. 

ε) ποσό δρχ. 29 εκατ. για έξοδα ίδρυσης και οργάνωσης. 

2. Η λειτουργία του ιδρυθησομένου καταστήματος θα διέπεται από 
τις διατάξεις της Ελληνικής νομοθεσίας και των εκάστοτε αποφάσεων 
των Νομισματικών Αρχών. 

3. Η ίδρυση και έναρξη λειτουργίας του ανωτέρω νέου καταστήματος 
πρέπει να πραγματοποιηθεί το αργότερο μέχρι 31 Δεκεμβρίου 1989: 
Σε περίπτωση που η ίδρυση και έναρξη λειτουργίας της παραπάνω μο- 
νάδος δεν πραγματοποιηθεί μέσα στην προανάφερόμενη προθεσμία, η 
παρεχόμενη με την παρούσα απόφαση έγκριση παύει να ισχύει. 

4. Η 5Ο0ΙΕΤΕ ΟΕΝΕΚΑΕΕ έχει υποχρέωση μέσα σε δεκαπέντε 
(15) ημέρες από την έναρξη λειτουργίας του ανωτέρω καταστήματος, 
να την αναγγείλει στην Τράπεζα της Ελλάδος (Διευθύνσεις: Νομισματι¬ 
κής Πολιτικής και Τραπεζικών Εργασιών, Γενικής Επιθεώρησης Τρα¬ 
πεζών και Ελέγχου για την Εφαρμογή Συναλλαγματικών Κανόνων) 
και να προσδιορίσει την ακριβή διεύθυνση του τόπου εγκατάστασής του. 

II." ^4 παρακολούθηση της εφαρμογής της παρούσας απόφασης, η 


οποία πρέπει να δημοσιευθεί στην Εφημερίδα της Κυβερνήσεως, ανατί¬ 
θεται στην Τράπεζα της Ελλάδος. 


ΟΠΡΟΕΔΡΟΣ ΤΑ ΜΕΛΗ Ο ΓΡΑΜΜΑΤΕΑΣ 

Ακριβές αντίγραφο 
Αθήνα, 6 Μαρτίου 1989 

Ο Γραμματέας 
Η. ΚΥΡΙΑΚΑΝΤΩΝΑΚΗΣ 


♦ 


( 12 ) 

Έγκριση ίδρυσης Γραφείων Αντιπροσωπείας από την Ιονική Τράπεζα 
Ελλάδος στη Φραγκφούρτη, Δυτ. Γερμανίας και στις Βρυξέλλες, 
Βελγίου. 

(Συνεδρίαση 415/20.2.89, θέμα 12) 


ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

Τααπό 2.12.88 και 16.1.89 (ΑΠ 3324,186) έγγραφα της Ιονικής 
Τράπεζας Ελλάδος, με τα οποία ζητεί την έγκριση ίδρυσης Γραφείων 
Αντιπροσωπείας στη Φραγκφούρτη, Δυτ. Γερμανίας και στις Βρυξέλλες 
Βελγίου με σκοπό την προβολή της παρουσίας της στο εξωτερικό, την 
απόκτηση εμπειρίας στις νέες τραπεζικές εξελίξεις, την ανάπτυξη και 
βελτίωση των εμπορικών της επαφών με τις γερμανικές και βελγικές 
τράπεζες και εταιρείες, την προσέλκυση επενδυτών προς τη χώρα μας, 
την προώθηση των ελληνικών εξαγωγών κ.λπ., αποφάσισε: 

Να εγκρίνει την ίδρυση από την Ιονική Τράπεζα Ελλάδος Γραφείων 
Αντιπροσωπείας στη Φραγκφούρτη της Δυτ. Γερμανίας και στις Βρυ¬ 
ξέλλες του Βελγίου, προς επίτευξη των προαναφερόμενων σκοπών. 

Το ύψος του χορηγούμενου συναλλάγματος για την κάλυψη των δα¬ 
πανών λειτουργίας των παραπάνω Γραφείων θα καθορίζεται, μετά από 
σχετική αίτηση της Ιονικής Τράπεζας Ελλάδος, από την Επιτροπή Συ¬ 
ναλλάγματος της Τράπεζας της Ελλάδος. 

Η εν λόγω Τράπεζα έχει υποχρέωση μέσα σε δεκαπέντε (15) μέρες 
από την έναρξη λειτουργίας των ανωτέρω Γ ραφείων Αντιπροσωπείας 
να την αναγγείλει στην Τράπεζα της Ελλάδος (Διεύθυνσή Νομισματικής 
Πολιτικής και Τραπεζικών Εργασιών) και να προσδιορίσει την ακριβή 
διεύθυνση του τόπου εγκατάστασής τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο ΠΡΟΕΔΡΟΣ ΤΑ ΜΕΛΗ - " ' Ο ΓΡΑΜΜΑΤΕΑΣ 

Ακριβές αντίγραφο ... 

Αθήνα, 8 Μαρτίου 1989 


, Ο Γ ραμματέας 

Η. ΚΥΡΙΑΚΑΝΤΩΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





